Schumacher terug in Formule Een? Wat's die kans? – praag.co.za — 20 jaar jonk!
"Michael geniet sy lewe. 'n Terugkeer na Formule Een is nie 'n onderwerp vir debat op die oomblik nie," het Sabine Kehm gesê.
"Sover dit my aangaan, is 'n terugkeer tans hoogs onwaarskynlik."
Schumacher se bestuurder, Willi Weber, het erken dat daar kontak tussen die motorwedrenlegende en Mercedes is – al is dit informeel.
"Ek weet Michael het informeel met (Mercedes baas Dieter) Zetsche en Mercedes gesels toe hy by die Abu Dhabi-Grand Prix was," het Weber Bild gister vertel. "En natuurlik gesels hy gereeld met Ross Brawn.
"Maar Michael het nie enige iets vir my persoonlik gesê oor kontak met Mercedes oor 'n bestuurderskontrak nie."
Die Duitse motorvervaardiger, Mercedes, het beheer van Brawn GP vroeër hierdie maand oorgeneem en verslae skimp dat Schumacher gereed is om by die nuwe span in te skakel, nadat hy uit die sport in 2006 getree het.
Om Schumacher te hê om vir hulle te bestuur, sal 'n reuse aansporing vir die nuwe span wees, maar Mercedes se spanbaas, Norbert Haug, sê die idee is nog steeds grootliks net 'n droom.
"Dit is duidelik dat daar altyd spekulasie in hierdie sport sal wees, veral wanneer kajuite nog nie gevul is nie," het Haug gister vir Bild gesê.
"En sommige spekuleringe is net drome wat nie waar sal word nie."
Spekulasie het oor die naweek gegroei dat Schumacher gereed staan om by die Mercedes-span aan te sluit nadat die BBC sportkenner en voormalige spaneienaar, Eddie Jordan, daarop aangedring het dat die moontlikheid daadwerklik ondersoek word.
Dié skuif sal Schumacher herenig met Ross Brawn, die spanaanvoerder van Mercedes, wat die meesterbrein was agter al sewe die Duitser se wêreldtitels by Benetton en Ferrari.
купить свитер для девочки 12 летФильчаков прокурор харькова
Skrywer Dan RoodtGepubliseer op 23 November 2009 Kategorieë MotorsportSleutelwoord Mercedes-Benz, Michael Schumacher, Ross Brawn, Schumacher terug in Formule Een? Wat's die kans?